ട്രെന്റ് ബ്രിഡ്ജ് ടെസ്റ്റില് ആശങ്കയായി മഴ ഇന്ത്യക്ക് ഒന്പത് വിക്കറ്റുകള് ശേഷിക്കെ വിജയത്തിലേക്ക് 157 റണ്സ് അഞ്ചാം ദിനം എന്തും സംഭവിക്കാം മത്സരം രഞ്ജി താരം സുനില് സാം വിലയിരുത്തുന്നു തിരുവനന്തപുരം: ട്രെന്റ് ബ്രിഡ്ജ് ടെസ്റ്റിന്റെ അവസാന ദിനത്തില് ഇന്ത്യന് മുന്നിര ബാറ്റ്സ്മാന്മാരുടെ പ്രകടനം മത്സരഫലത്തില് നിര്ണായകമാകുമെന്ന് തമിഴ്നാടിന്റെ മുന് രഞ്ജി ട്രോഫി താരവും എംആര്എഫ് പേസ് ഫൗണ്ടേഷനിലെ പരിശീലക സഹായിയുമായ സുനില് സാം വിലയിരുത്തുന്നു. ജസ്പ്രീത് ബുംറയുടെ അതി മനോഹരമായ ബൗളിംഗിലൂടെ ഇംഗ്ലണ്ടിനെ 303 റണ്സിന് പിടിച്ചുകെട്ടാനായി. നാലാംദിനം ഇന്ത്യ ഒരു വിക്കറ്റ് നഷ്ടത്തില് 52 റണ്സ് എന്ന നിലയിലാണ്. ഒന്പത് വിക്കറ്റുകള് ശേഷിക്കെ ഇന്ത്യയ്ക്ക് ജയിക്കാന് 157 റണ്സ് കൂടി നേടണം. അഞ്ചാം ദിനത്തില് മഴ ആശങ്കയായി നിലനില്ക്കുന്നു. മത്സരം തുടരാനായാല് ജയം ഉറപ്പിക്കാറായിട്ടില്ലെന്നും മത്സരത്തില് എന്തും സംഭവിക്കാമെന്നും അദ്ദേഹം പറയുന്നു. സുനില് സാം മത്സരത്തെ വിലയിരുത്തുന്നത് ഇങ്ങനെ: ലോകം മുഴുവന് ഉറ്റുനോക്കിക്കൊണ്ടിരിക്കുന്ന ട്രെന്റ്ബ്രിഡ്ജ് ടെസ്റ്റ്. അതിന്റെ ആവേശകരമായ അഞ്ചാം ദിവസത്തിലാണ്. ഈ മാച്ചിനെക്കുറിച്ച് വ്യക്തമായി സംസാരിക്കുകയാണെങ്കില് ഒരു അഞ്ച് സെഷനോളം ഇന്ത്യക്ക് മുന്തൂക്കം നിലനിര്ത്താനായി. ജസ്പ്രീത് ബുംറയുടെ അതി മനോഹരമായ ബൗളിങ്. ഒരു സ്ട്രൈക്ക് ബൗളര് എന്താണോ, ഒരു ക്യാപ്റ്റന് ചെയ്തുകൊടുക്കേണ്ടത് അത് ബുംറ ചെയ്യുന്നു എന്നത് വ്യക്തമായൊരു കാര്യമാണ്. ഇംഗ്ലണ്ട് രണ്ടാം ഇന്നിങ്സില് 303 റണ്സാണ് നേടിയത്. നമ്മുടെ 95 റണ്സ് ലീഡ് എന്നത് വളരെ പ്രസക്തമായ ഒരു ഭാഗമാണ്. കഴിഞ്ഞ വീഡിയോയില് പറഞ്ഞതു പോലെ നമ്മുടെ ബാറ്റിംഗില് വാലറ്റ നിര കൂട്ടിച്ചേര്ത്ത 50 60 റണ്സ് എന്നത് ഏറ്റവും പ്രധാനപ്പെട്ടത് ആയി നമ്മുടെ ലാസ്റ്റ് ഇന്നിങ്സിലേക്ക് വരുമ്ബോള് അത് കാണാന് സാധിക്കും എന്നത് വളരെ വ്യക്തമാണ്. ഇന്ത്യന് ബൗളിങ് നോക്കുകയാണെങ്കില് വളരെ കൃത്യതയോടെ, മികവോടെ ബൗള് ചെയ്തു എന്ന് പറയാം. ആ വിക്കറ്റില്. എങ്കിലും ആ ഒരു ഇന്നിങ്സില് എടുത്ത് പറയേണ്ടത് ജോ റൂട്ട് എന്ന അഗ്രഗണ്യനായ ബാറ്റ്സ്മാനെക്കുറിച്ചാണ്. അദ്ദേഹത്തിന്റെ ഇന്നിങ്സ് നമ്മള് നോക്കുകയാണെങ്കില് ഒരു ഡോമിനേഷന് എന്നു നമുക്ക് പറയാം. ബോളേഴ്സിനെ ഡോമിനേറ്റ് ചെയ്ത് ബാറ്റ് ചെയ്യുന്ന ജോ റൂട്ടിനെ ഒരു ക്യാപ്റ്റന്റെ ഉത്തരവാദിത്തം എന്താണ് എന്ന് പ്രകടനത്തിലൂടെ കാണിക്കുന്ന ജോ റൂട്ടിനെ നമുക്ക് കാണാന് സാധിച്ചത്. ഒരു ചാന്സും കൊടുക്കാനാകാതെ അത്ര മനോഹരമായ രീതിയില് ഇംഗ്ലണ്ട് പോലെയുള്ള ബൗളിംഗിന് ഏറ്റവും അനുകൂലമായ സാഹചര്യത്തില് അത്തരമൊരു വിക്കറ്റില് ഇത്രയും മനോഹരമായി ആണ് ജോ റൂട്ട് തന്റെ ക്യാപ്റ്റന് എന്ന ഉത്തരവാദിത്തം ഏറ്റെടുത്ത് ബാറ്റ് ചെയ്തത്. തിരിച്ച് ഇന്ത്യയുടെ വിജയലക്ഷ്യം 209 റണ്സാണ്. നാലാം ദിനം കളി അവസാനിക്കുമ്ബോള് 52 റണ്സിന് ഒരു വിക്കറ്റ് എന്ന നിലയിലാണ്. ഇതില് കെ എല് രാഹുലിന്റെ വിക്കറ്റ് നഷ്ടമായത് ഇന്ത്യയ്ക്ക് തിരിച്ചടിയാണ്. കാരണം ആദ്യ ഇന്നിങ്സില് ഇന്ത്യയുടെ ടോപ്സ്കോറര് കെ എല് രാഹുല് ആയിരുന്നു. നമ്മുടെ ബോളിംഗിനെക്കുറിച്ച് എടുത്ത് പറയുകയാണെങ്കില് നമ്മള് നാല് മീഡിയം പേസര്മാരെ കളിപ്പിക്കുന്നതുകൊണ്ട് സ്പെല് റൊട്ടേറ്റ് ചെയ്ത് എറിയിക്കാന് സാധിക്കുന്നു. അതു പോലെ ഷോര്ട്സ് ബോള്സ്, അതുപോലെ അറ്റാക്കിങ് ബൗണ്സേഴ്സ്, സീം അല്ലെങ്കില് റിവേഴ്സ് സിങ് എറിയുന്ന ബോളേഴ്സ്, അങ്ങനെ നമ്മുക്ക് വെറൈറ്റി ഓഫ് ബോളിങ് എന്നത് ഇന്ത്യന് ടീമിന്റെ ഇന്നത്തെ ഏറ്റവും വലിയ മുതല്ക്കൂട്ടുകളില് ഒന്നാണ്. ഇന്ന് ലോകക്രിക്കറ്റിലെ പ്രമുഖര്, ക്രിക്കറ്റ് നിരൂപകര്, ഇവര് എല്ലാം ഇന്ത്യന് ഫാസ്റ്റ് ബോളിങ് എന്ന പറയുന്നത് ലോകോത്തര നിരയിലേക്ക് ഉയരുന്നു എന്ന അഭിപ്രായമാണ് പങ്കുവയ്ക്കുന്നത്. ഇത് ശരിവയ്ക്കുന്ന കാഴ്ചാണ് ഈ ഫസ്റ്റ് ടെസ്റ്റില് കാണാന് സാധിക്കുന്നത്. അത് വലിയൊരു കാര്യം തന്നെയാണ്. നമ്മുടെ ബൗളിങ് കോച്ചായിട്ടുള്ള ഭരത് അരുണ് അദ്ദേഹം കഴിഞ്ഞ അഞ്ച് ആറ് വര്ഷമായിട്ട് നമ്മുടെ ഫാസ്റ്റ് ബോളേഴ്സിനെ ഒരുക്കി എടുത്തൊരു രീതി എന്നത് വളരെ പ്രശംസനീയമായ ഒരു കാര്യാണ്. ഇനി അഞ്ചാം ദിവസത്തിലെ കളിയില് 157 റണ്സാണ് ഇന്ത്യക്ക് ഇനി നേടേണ്ടത്. ഇതിന് മുമ്ബും ഇതുപോലെയുള്ള സ്കോറുകള് ചേസ് ചെയ്ത് പരാജയപ്പെട്ട കാഴ്ചകള് ഇതിന് മുമ്ബുള്ള സീരീസുകളില് കണ്ടിട്ടുണ്ട്. ക്രിക്കറ്റില് മാറ്റര് ഓഫ് ടെന് ബോള്സ് എന്നതാണ്. 157 റണ്സ് വിജയ ലക്ഷ്യം എന്നത് കുറച്ചുകാണാന് പറ്റുന്ന ഒന്നല്ല. മഴ ഈ കളി തടസ്സപ്പെടുത്തിയില്ലാ എന്നുണ്ടെങ്കില് നമ്മുടെ ടോപ് ഓര്ഡര് ബാറ്റ്സ്മാന്മാര് മികച്ച രീതിയില് ബാറ്റ് ചെയ്യുകയും ഒരു നൂറ് ശതമാനത്തോളം സാധ്യത ഇന്ത്യയ്ക്ക് കല്പ്പിക്കാന് സാധിക്കും. ചേതേശ്വര് പുജാര ഇന്നിങ്സില് കുറച്ചു സമയം എടുത്ത് കളിക്കുന്ന രീതിയാണ്. പക്ഷെ ഇന്നലെ അതില് നിന്നും വളരെ വിഭിന്നമായി അദ്ദേഹം വന്ന് ബാറ്റ് ചെയ്യുകയും കുറച്ചു ബോളില് നിന്നു തന്നെ രണ്ട് മൂന്ന് ബൗണ്ടറികള് അടക്കം റണ്സ് നേടുന്ന ഒരു കാഴ്ച കണ്ടു. ഇതിലെ ഏറ്റവും മനോഹരമായ കാഴ്ച എന്നത് നാലാം ദിനത്തിലെ നേരിട്ട അവസാന പന്ത് ബൗണ്ടറിയിലേക്ക് പായിക്കുന്നതാണ്. അതുപോലെ നൈറ്റ് വാച്മാനെ ഇറക്കാതെ അവസാന പതിനഞ്ച് മിനുറ്റ് ബാറ്റ് ചെയ്യാന് വേണ്ടി പുജാര തന്നെ ഇറങ്ങി. വളരെ പോസിറ്റീവായിട്ട് ബാറ്റ് ചെയ്യുന്ന ചേതേശ്വര് പുജാരയെയാണ് ഇന്നലെ കാണാന് കഴിഞ്ഞത്. ഇനി അങ്ങോട്ട് രഹാനെ, വിരാട് കോലി, അങ്ങനെ സുപ്രധാന ബാറ്റ്സ്മാന്മാര് നമ്മുടെ ബാറ്റിങ് ലൈനപ്പില് ഉണ്ട്. 157 വിജയലക്ഷം ആണ് ഇനി പിന്തുടരേണ്ടത്. പക്ഷേ നമ്മള് ചേസ് ചെയ്യുമ്ബോള് ക്രിക്കറ്റില് അസാധ്യമായത് ഒന്നുമില്ല, നല്ല ഒരു പത്ത് ബോള് ആണ് ഒരു മാച്ചിന്റെ വിന്നിങ് എന്ന് പറയുന്നത്. ആന്ഡേഴ്സണ്, റോബിന്സണ്, ബ്രോഡ് ഇവര് ഉള്പ്പെട്ട ബൗളിങ് നിര മികച്ചതാണ്. ഒരു കാര്യം പ്രത്യേകം ശ്രദ്ധിക്കേണ്ടത്, ആദ്യ ഇന്നിങ്സില് വേണ്ടത്ര താളം കണ്ടെത്താന് കഴിയാതെ പോയ സ്റ്റുവര്ട്ട് ബ്രോഡ് രണ്ടാം ഇന്നിങ്സില് വളരെ മികച്ച രീതിയില് ബോള് ചെയ്യുന്ന ഒരു കാഴ്ച നമുക്ക് കാണാന് സാധിച്ചു. ബ്രോഡും ഫോമിലേക്ക് എത്തുന്നു. ആന്ഡേഴ്സനും ഫോമിലാണ്. ഈ മൂന്ന് ബോളേഴ്സിനെ നേരിടുക എന്നത് വളരെ വളരെ പ്രധാനപ്പെട്ട കാര്യമാണ്. 157 റണ്സ് നേരിടുമ്ബോള് അഞ്ചാം ദിനത്തിലെ ആദ്യ സെഷന് വളരെ പ്രധാനപ്പെട്ടതാണ്. ആദ്യ സെഷനില് വിക്കറ്റു വീഴാതെ കളിക്കുകയാണെങ്കില് നമുക്ക് കുറച്ചുകൂടി എളുപ്പമാകും കാര്യങ്ങള്. നമുക്ക് തുടക്കത്തിലെ വിക്കറ്റുകള് നഷ്ടപ്പെട്ടു കഴിഞ്ഞാല് നമ്മള് സമ്മര്ദ്ദത്തിലേക്ക് പോകുന്ന ഒരു സാഹചര്യം സൃഷ്ടിക്കപ്പെടാനുള്ള സാധ്യതയുണ്ട്. നമ്മുടെ ടോപ് ഓര്ഡര് ബാറ്റ്സ്മാന്മാര് വളരെ കരുതലോടെ നേരിട്ട് വിജയലക്ഷ്യം മറികടക്കുമെന്നാണ് കരുതുന്നത്. അങ്ങനെ സംഭവിക്കട്ടെ. ക്രിക്കറ്റ് ലോകം മുഴുവന് ശ്രദ്ധിക്കുന്ന അഞ്ചാം ദിനത്തിലെ കളിയില് ഇന്ത്യന് ടീമിന്റെ ഏറ്റവും നല്ല വിജയങ്ങളില് ഒന്നാകട്ടെ ട്രെന്ഡ്ബ്രിഡ്ജിലേത്. ടെസ്റ്റ് പരമ്ബരയിലെ ആദ്യ മത്സരം നമ്മള് ജയിക്കുകയാണെങ്കില് ഇനി അങ്ങോട്ടുള്ള മത്സരങ്ങളില് അത് ഇന്ത്യയ്ക്ക് അനുകൂലമായ ഒരു ആത്മവിശ്വാസം നമുക്ക് ലഭിക്കും. ലോകത്തെ നമ്ബര് വണ് ബോളിങ് നിരയായി ഇന്ത്യയുടെ ബൗളര്മാര് മാറുന്നു. ഇനി ഉത്തരവാദിത്തം ബാറ്റ്സ്മാന്മാര്ക്കാണ്. അത് ഏറ്റെടുത്ത് നമ്മുടെ ടോപ് ഓര്ഡര് ബാറ്റിങ് നിര മികച്ച പ്രകടനം പുറത്തെടുത്ത് ഇന്ത്യയെ ജയത്തില് എത്തിക്കുമെന്ന് പ്രതീക്ഷിക്കാം. Stories you may Like